આ પ્રદર્શન લગાડ્યા પછી કેટલાક ઠેકાણે અમને પ્રશ્નો પૂછવામાં આવ્યા કે, આ છાયાચિત્ર પ્રદર્શન ઇત્યાદિ શા માટે લગાડો છો ? શું આવશ્યકતા હોય છે ? ઇત્યાદિ… તમે છાયાચિત્ર પ્રદર્શન જુઓ ! પછી આ પ્રશ્ન પોતાને પૂછી જુઓ. જો આપણે આ છાયાચિત્ર પ્રદર્શન જોઈને અંતર્મુખ બની શકતા ન હોઈએ, તો ક્યાંક તોયે આપણી આંખોમાં આંસુ આવવા, ક્યાંક તોયે અંદરથી હિલચાલ થવી, ક્યાંક તોયે અંદર ખૂત્યું હોય, એમ લાગવું, એમ જો થાય, તો આ ચિત્રપ્રદર્શનનો હેતુ થોડા પ્રમાણમાં સાધ્ય થયો, એમ કહેવું પડશે અને જો તેમ થાય નહીં, તો ઘણી ચિંતા કરવા જેવી સમસ્યા છે, એવું ચોક્કસ કહી શકાશે. આજે જરાક અમે અંતર્મુખ થઈએ, પ્રામાણિક થઈને પોતાનું પરીક્ષણ કરવું કે, આ પરિસ્થિતિ મારી આંખો સામે મારી હયાતીમાં મારે શા માટે જોવી પડે છે ? તેનું કારણ શું ? તેને ઉત્તરદાયી કોણ છે ? આ કારણો હું નિર્ભય થઈને સમાજમાં પ્રસ્તુત કરી શકું છું ખરો ? શા માટે નહીં ? મારામાં જો નિર્ભયતા નહીં હોય, તો મારે હજી કાંઈક સાધ્ય કરવું જોઈએ. આ સમાજમાં પ્રસ્તુત કરીને આ પરિસ્થિતિ પલટાય તે માટે હું કાંઈ કરું છું ખરો ? આ પ્રશ્નોના ઉત્તરો, સદર છાયાચિત્ર પ્રદર્શનો જોતી વેળાએ આપણે અંદરથી શોધવું જોઈએ. ‘છાયાચિત્ર પ્રદર્શન શા માટે લગાડો છો’, એવું કેટલાક લોકો પૂછે છે. સમગ્ર જગત્માં આવા પ્રકારના ‘હોલોકૉસ્ટ’ જેને કહી શકાય, નાઝીએ ‘જ્યૂ’ લોકોનાં હત્યાકાંડો કર્યા, તેના પ્રદર્શનો સમગ્ર જગત્માં લગાડ્યા છે. અમો હિંદુઓને કદાચ દુ:ખદાયી સ્મરણો જોઈતા નથી હોતા, અમે તેને ઝાટકી નાખવાનો પ્રયત્ન કરીએ છીએ, જવા દો તે સ્મરણો, આ બાબત ભૂલભરેલી છે.